CELEX: 62019TN0056
Language: hr
Date: 2019-01-30 00:00:00
Title: predmet T-56/19: Tužba podnesena 30. siječnja 2019. — Syriatel Mobile Telecom protiv Vijeća

15.4.2019   
            
            
               HR
            
            
               Službeni list Europske unije
            
            
               C 139/61
            
         
      Tužba podnesena 30. siječnja 2019. — Syriatel Mobile Telecom protiv Vijeća
      (predmet T-56/19)
      (2019/C 139/63)
      Jezik postupka: francuski
      
         Stranke
      
      
         Tužitelj: Syriatel Mobile Telecom (Joint Stock Company) (Damask, Sirija) (zastupnik: E. Ruchat, odvjetnik)
      
         Tuženik: Vijeće Europske unije
      
         Tužbeni zahtjevi
      
      Tužitelj od Općeg suda zahtijeva da:
      
                  —
               
               
                  utvrdi da je tužiteljeva tužba dopuštena i osnovana;
               
            
                  —
               
               
                  posljedično, naloži Europskoj uniji naknadu cjelokupne štete koju je pretrpio tužitelj u pravičnom iznosu koji utvrdi Opći sud;
               
            
                  —
               
               
                  podredno, odredi imenovanje stručnjaka kako bi se utvrdio ukupni opseg štete koju je pretrpio tužitelj;
               
            
                  —
               
               
                  naloži Vijeću Europske unije snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe jedan glavni i jedan podredni tužbeni razlog, koji se temelje na šteti koju je pretrpio i za koju je odgovorno Vijeće Europske unije.
      Glavni tužbeni razlog temelji se na tome da su sporne mjere ograničavanja, odnosno Odluka Vijeća (ZVSP) 2018/778 od 28. svibnja 2018. o izmjeni Odluke 2013/255/ZVSP o mjerama ograničavanja protiv Sirije i njezini naknadni provedbeni akti, nezakonite. Kao prvo, njima se krši obveza obrazlaganja kako je predviđena u članku 296. UFEU-a i članku 41. Povelje Europske unije o temeljnim pravima i, kao drugo, povrjeđuju tužiteljevo pravo vlasništva i pravo na poštovanje njegova ugleda. Ta povreda je izravan uzrok značajne neimovinske i imovinske štete koja mu je nastala, koja se sastoji od povrede njegova ugleda, s jedne strane, i raskida ugovorâ, gubitka materijala i gubitaka prihoda, s druge strane, za koju ima pravo na naknadu.
      Podredni tužbeni razlog temelji se na postojanju sustava objektivne odgovornosti Europske unije.